Přibuzk

Přibuzk ( Klein Priebus) je sydlišćo we wuchodosakskim wokrjesu Zhorjelc. Wot lěta 1994 słuša wjes ke Krušwiskej gmejnje.

 Geografija 
mini|left|upright|Přibuzk, Podroždź a Přibuz na pruskej karće z lěta 1823
Wjes leži na lěwym brjohu Łužiskeje Nysy při hranicy z Pólskej, napřećo pólskej wsy Bucze. Sewjerozapadnje wsy leži Podroždź a na juhowuchod Steinbach.

 Stawizny 
Wjeska naspomni so w lěće 1382 prěni raz pisomnje w Zhorjelskej sudniskej knize jako minore Prebuschin. Dalše naspomnjenje jako Pribeßgen pochadźa z lěta 1521. Ležownostne knjejstwo wukonješe přez lětstotki Mužakowske stawowe knjejstwo.

Hač do lěta 1994 běše Přibuzk samostatna gmejna, wot 1950 z gmejnskimi dźěłomaj Podroždź a Wjertko.

 Wobydlerstwo 
Po statistice Arnošta Černika rěčeše w Přibuzku srjedź 1950tych lět wot cyłkownje 465 wobydlerjow hišće jedyn jenički serbsce. W Mukowej statistice so wjes scyła njejewi, dokelž ležeše hižo we 1880tych lětach zwonka serbskeho rěčneho ruma. Cyrkwinsce słušeše wjes hač do lěta 1666 do Přibuza a potom do Podroždźanskeje wosady.

 Žórła 

 Wotkazaj 

 Přibuzk na webstronach Krušwicy 

Kategorija:Krušwica
Kategorija:Sydlišćo w Zhorjelskim wokrjesu
Kategorija:Sydlišćo w Hornjej Łužicy
Kategorija:Sydlišćo w serbskim sydlenskim rumje
Kategorija:Sydlišćo při Łužiskej Nysy
Kategorija:Prěnje naspomnjenje 1382